|  |
| --- |
| 11. juni 2014J.nr. 13-0250471SkatteministerietNicolai Eigtveds Gade 28DK 1402 – København KTelefon +45 33 92 33 92Mail skm@skm.dkwww.skm.dk  |

|  |
| --- |
|     |
| Til organisationerne og ministerierne |

**Forslag til lov om ændring af virksomhedsskatteloven**

(Indgreb mod utilsigtet udnyttelse af virksomhedsordningen ved indskud af privat gæld m.v.)

Hermed sendes forslag til lov om ændring af virksomhedsskatteloven. Lovforslaget er fremsat i Folketinget den 11. juni 2014.

Formålet med lovforslaget er at sikre, at selvstændige, der anvender virksomhedsordningen, ikke kan udnytte ordningen utilsigtet i strid med den oprindelige hensigt. Lovforslaget sikrer, at selvstændige ikke kan indskyde privat gæld med henblik på at afdrage herpå med lavt beskattede midler, hvis indskudskontoen er negativ. Det vil desuden heller ikke være muligt at stille aktiver i virksomhedsordningen til sikkerhed for bl.a. privat gæld. Ydermere sker der en forhøjelse af rentesatsen til beregning af rentekorrektionen for at sikre rentekorrektionens effektivitet.

Selve virksomhedsordningens struktur og indhold ændres ikke, hvilket indebærer, at de selvstændige fortsat vil kunne drage fordel af ordningens forskellige elementer. Lovforslaget sikrer alene, at virksomhedsordningen bruges i overensstemmelse med den oprindelige hensigt.

Der vedlægges desuden et resumé og en høringsliste.

Skatteministeriet skal anmode om eventuelle bemærkninger til lovforslaget senest onsdag den 9. juli 2014.

Høringssvar bedes sendt til juraogsamfundsoekonomi@skm.dk og sf@skm.dk eller mjr@skm.dk.

Eventuelle spørgsmål vedrørende lovforslaget kan rettes til Mogens Jonas Rasander, tlf. 72 38 20 90, e-mail mjr@skm.dk eller Sune Fomsgaard, tlf. 72 37 09 07, e-mail sf@skm.dk.

Med venlig hilsen

Sune Fomsgaard

Fuldmægtig

Direkte telefon 72 37 09 07

E-mail: sf@skm.dk